Juha Arikoski

Juha Tapio Arikoski (s. 10. maaliskuuta 1965 Kuopio) on psykologi (PsL), johdon  työnohjaaja (STOry ja JOTO) sekä tietokirjailija.

Työura

Psykologian opintojen ohessa Juha Arikoski työskenteli mielisairaanhoitajan sijaisena Niuvanniemen kriminaalimielisairaalassa (nyk. Niuvanniemen sairaala), jossa hän toteutti myöhemmin myös psykologisia mielentilatutkimuksia. Valmistuttuaan Arikoski opetti Jyväskylän yliopiston psykologian ja biologian laitoksella muun muassa biologista psykologiaa ja aivohistologiaa. Hän tutki Suomen Akatemian rahoittamana oppimisen ja muistin hermostollista perustaa Jyväskylän yliopistossa ja Etelä-Kalifornian yliopistossa (University of Southern California, Los Angeles) Yhdysvalloissa.

1999 Arikoski siirtyi Johtamistaidon Opistoon, jossa hän toimi johtajana (Leadership Development). 2012 JTO fuusioitui Management Institute of Finland MIF Oy:n osaksi. 2017-2021 Arikoski toimi johtajana Ramboll Management Consulting Oy:ssä ja Ramboll Finland Oy:ssä.

Joulukuussa 2020 Arikoski perusti ProArtum Oy:n, jonka nimissä hän kehittää työyhteisöjen, johtoryhmien ja tiimien toimivuutta sekä asiantuntijoiden, esihenkilöiden ja johtajien toimijuutta. Arikoski toimii myös psykologina Helsingin kaupungin perusopetuksen oppilashuollossa.

 Muu toiminta ja yksityiselämä 

1970-luvulla Juha Arikoski opiskeli Kuopion konservatoriossa instrumenttinaan vetopasuuna, jota hän soitti kuopiolaisen nuorisopuhallinorkesteri Rajalan Puhaltajien lisäksi jazz-, rock- ja tanssiorkesterikokoonpanoissa. Arikoski oli 1986 perustetun, raskasta melodista rockia esittävän pohjoissavolaisen Exception To The Rule (ETTR) -yhtyeen vokalistiIisalmen Sanomat 20.12.2009 Savolaisnäkemys AC/DC:n ränttätänttärockistaETTR:n kotisivut Iisalmen Sanomat 17.4.2010 Kasariheviä yläsavolaisittain. Nykyisin hän on laulaja-rumpali mm. Deep Purplen, Led Zeppelinin ja Sladen musiikkia esittävässä helsinkiläisessä Massive Fergussons -yhtyeessä. Arikoski kutsuttiin The Voice of Finland -ohjelman toisen tuotantokauden Villi kortti -vaiheeseen, jossa hän karsiutui.Iltalehti 8.2.2013 Kahdeksan laulajaa saa vielä mahdollisuuden

Varusmiespalveluksessa Arikoski suoritti radioviestittäjän I-luokan tutkinnon ja kotiutui sissiradistikersanttina. Nykyisin hän on sotilasarvoltaan reservin sotilasmestari.Aluetoimistojen päälliköiden ylentämät henkilöt reservissä 6.12.2023 Ruotuväki Viitattu 28.1.2024  Maanpuolustuskoulutusyhdistys MPK:n ja Puolustusvoimien kertausharjoituksissa Arikoski on kouluttanut reserviläisjohtajia vuodesta 2009.

Arikoski sai vuonna 1995 Suomen nuorisoteattereiden liiton huomionosoituksen Olavin nimiroolista Jyväskylän Survo-Korpelan Kulissi -teatterin musiikkinäytelmässä Laulu tulipunaisesta kukasta. Samana vuonna hän pelasi  amerikkalaista jalkapalloa  hyökkäyksen (OT) ja  puolustuksen (DT) linjamiehenä Jyväskylän Rangersissa (nykyisin Jyväskylän seudun Jaguaarit).

Juha Arikoskella on SM-mitaleja mm. opiskelijoiden karate- (kumite) ja erätaitokilpailusta sekä  Reserviläisurheiluliiton 40-vuotisjotoksen sotilas- ja maastotaitokilpailujen Sandels-sarjan voitto vuodelta 2010.

Juha Arikoski on harrastanut moottoripyöräilyä vuodesta 1981. Elokuussa 2022 hän suoritti hyväksytysti pitkän matkan ajotapahtumia tarkastavan ja rekisteröivän IBAF:n (Iron Butt Association Finland ry.) Saddle Sore 2000K rautaperseajon (vähintään 2000 kilometriä vuorokaudessa, 24 h) reitillä Kerava - Kemi - Inari - Sodankylä - Heinola. IBA Finlandin ajosuoritusrekisteri Viitattu 28.1.2024

Juha Arikoski oli 2010-2015 Sukuseurojen keskusliitto SSK ry:n hallituksen puheenjohtaja ja sitä ennen varapuheenjohtaja 2005-2010. Turun Sanomat 6.6.2013 Turhan tiukka tietosuoja uhkaa sukututkimusta  Hän kuuluu 1953 perustettuun Hoffrénien sukuyhdistykseen.

Arikoskella on kaksi sisarusta: lastentautien (gastroenterologia sekä nefrologia) erikoislääkäri (LT) Pekka Arikoski ja konserttipianisti (MuM), swingtanssin opettaja Kati Arikoski. Juha Arikoski on kahden aikuisen pojan (1997 ja 2000) isä. 2006–2010 hän oli naimisissa iskelmälaulaja Virve Rostin kanssa.

Nykyisin Arikoski on naimisissa koulukuraattori, sosiaalipsykologi, tanssinopettaja, koreografi ja teatteri-ilmaisun ohjaaja Pia Arikosken (ent. Pykälämäki, os. Huuskonen)     kanssa.

 Kirjat 




 YLE Uutiset 13.2.2013 Kuormitus kasvattaa kateuttaIltasanomat 13.2.2013 Kateudesta tuli ongelma Suomen työpaikoilla Keskisuomalainen 13.2.2013 Kateus syö hermoja ja tuottavuutta töissä Turun Sanomat 14.2.2013 Kateus syö hermoja ja tuottavuutta töissäMTV3 Uutiset 13.2.2013 Kateus lisääntynyt työpaikoillaMaaseudun tulevaisuus 13.2.2013 Kateus syö hermoja ja tuottavuutta töissäEesti Rahvus Ringhääling 13.2.2013 Soome teadlased: kadedus sööb töötajate närve ja tootlikkustYle Puhe 18.2.2013 Kateus tappaa luovuuden Talouselämä & Fakta 12.9.2013 Kateudessa on energiaa, näin käytät sitä rakentavasti 

 Muut julkaisut 
 Kymmeniä tieteellisiä artikkelijulkaisujaNextBio-artikkelihakemistoBiomedExperts-verkkoyhteisö, Collexis sekä useita kymmeniä juttuja ja haastatteluita ammatti- ja aikakauslehdissäTyöterveyslääkäri (Duodecim) Oppiminen muutoksessa 2005;23(3):280-282Talouselämä Huippujohtaja presidentiksi verkkoartikkeli Talouselämä 2/2012 Huippujohtaja presidentiksi (suurimpien puolueiden presidentinvaaliehdokkaiden johtajuuden 360-arviointi) Kansilehti, 25–28 Acatiimi 2.2.2013 Työhyvinvointi ja johtaminen kuuluvat yhteen
 Exception To The Rule (ETTR): High And Low (laulajana)   EXR METAL Records (2010/EXR CD-01)
 Virve Rosti: Vicky Rock Vol.1 (pasunistina) AXR Music Oy

 Lähteet 

Luokka:Suomalaiset psykologit
Luokka:Suomalaiset tietokirjailijat
Luokka:Suomalaiset muusikot
Luokka:Vuonna 1965 syntyneet

Luokka:Elävät henkilöt